stanford-oval/wikipedia huggingface dataset:
นาฬิกาอะตอม

นาฬิกาอะตอม
นาฬิกาอะตอม ออกแบบโดย  Britain's National Physical Laboratory  ในปี ค.ศ. 1955  โดยธาตุ  Caesium-133  จะถูกให้ความร้อนในเตาควบคุมทำให้อะตอมที่มีความเร็วสูงวิ่งผ่านแม่เหล็กอะตอมที่สามารถดูดกลืนพลังงานได้  เมื่อผ่านคลื่น microwave  จะปลดปล่อยพลังงานออกมาที่ความถี่ 9,192,631,770 รอบต่อวินาที
อะตอมบางส่วน ที่ปลดปล่อยพลังงานออกมา จะเคลื่อนที่ผ่านต่อไปยังแม่หล็ก ก่อนจะถึงตัวดักจับ (Detectors) ซึ่งจะวัดพลังงานที่ได้ ไปปรับเพิ่มค่าความถี่ของ Microwave จนกว่าค่าความถี่ของ Microwave จะเท่ากับ ความถี่ในการปลดปล่อยพลังงานของ Caesium-133 ซึ่งจะทำให้ Detectors วัดพลังงานได้สูงสุด ซึ่งความถี่จะมีค่าคงที่
ต่อมาในปี ค.ศ. 1967 ในการประชุมเรื่องมาตรฐานหน่วยวัด ได้มีการกำหนดให้ 1 วินาที เท่ากับ ช่วงเวลา ที่ Caesium-133 รับ และปลดปล่อยพลังงาน ในการเปลี่ยนระดับสถานะครบ 9,192,631,770 รอบ ซึ่งกลายมาเป็นหน่วยมาตรฐานเวลา ในระบบ SI ในปัจจุบัน (เวลาอะตอมระหว่างประเทศ)
แหล่งข้อมูลอื่น

นาฬิกาอะตอม เก็บถาวร 2007-09-27 ที่ เวย์แบ็กแมชชีน จากเว็บฟิสิกส์ราชมงคล
นีอูอาส

เกาะนีอูอาโตปูตาปูที่ตั้งศูนย์กลางทางการปกครองของเขตการปกครอง
นีอูอาส หรือ นีอูอา หรือ โอโงนีอูอา เป็นหนึ่งในห้าเขตการปกครองของราชอาณาจักรตองงา ตั้งอยู่ทางตอนเหนือสุดของราชอาณาจักร เขตการปกครองนีอูอาสประกอบไปด้วยเกาะทั้งสิ้น 3 เกาะคือ นีอูอาโฟโออู นีอูอาโตปูตาปูและตาฟาฮี ซึ่งเมื่อรวมกันแล้วมีพื้นที่ทั้งสิ้น 71.69 ตารางกิโลเมตร มีประชากรทั้งสิ้น 1,281 คน เมืองที่เป็นศูนย์กลางการปกครองและเป็นเมืองที่ใหญ่ที่สุดคือฮีฮีโฟ บนเกาะนีอูอาโตปูตาปู จุดที่สูงที่สุดของเขตการปกครองนี้คือปีอูโอตาฟาฮีมีความสูงจากระดับน้ำทะเลทั้งสิ้น 560 เมตร เกาะส่วนใหญ่ของเขตการปกครองเป็นยอดของภูเขาไฟใต้ทะเลซึ่งยังคงประทุอยู่ ชาวยุโรปกลุ่มแรกที่เดินทางมาถึงนีอูอาสคือนักสำรวจชาวดัตช์ที่เข้ามาสำรวจในปี ค.ศ. 1606
ชุติมา ทีปะนาถ

| ชุติมา ทีปะนาถ |
| --- | --- |
เกิด: 14 มีนาคม พ.ศ. 2530 (37 ปี) กรุงเทพมหานคร ประเทศไทย
คู่สมรส: พิธา ลิ้มเจริญรัตน์ (2555–2561; หย่า)
บุตร: พิพิม ลิ้มเจริญรัตน์
อาชีพ: นักแสดง
ปีที่แสดง: พ.ศ. 2549–ปัจจุบัน
สังกัด: จีทีเอช
รางวัล
คมชัดลึก: นักแสดงนำหญิงยอดเยี่ยม ประเภทภาพยนตร์ – ซีซันส์เชนจ์ เพราะอากาศเปลี่ยนแปลงบ่อย (2549)
ชุติมา ทีปะนาถ (เกิด 14 มีนาคม พ.ศ. 2530) ชื่อเล่น ต่าย เป็นนักแสดงหญิงชาวไทย มีชื่อเสียงจากผลงานภาพยนตร์เรื่อง Seasons Change เพราะอากาศเปลี่ยนแปลงบ่อย
ประวัติ

ต่าย ชุติมา เกิดวันที่ 14 มีนาคม พ.ศ. 2530 จบการศึกษาระดับมัธยมศึกษาตอนต้น จากโรงเรียนวัฒนาวิทยาลัย มัธยมศึกษาตอนปลายจากโรงเรียนเตรียมอุดมศึกษาระดับปริญญาตรี คณะนิเทศศาสตร์ มหาวิทยาลัยรังสิต ระดับปริญญาโท คณะนิเทศศาสตร์ จุฬาลงกรณ์มหาวิทยาลัย
เธอเริ่มเข้าวงการบันเทิงโดยการถ่ายแบบตามหน้านิตยสารต่าง ๆ ก่อนจะแสดงภาพยนตร์ไทยเรื่องแรก คือ Seasons Change เพราะอากาศเปลี่ยนแปลงบ่อย จนมีชื่อเสียงโด่งดังและเป็นที่ยอมรับ จึงมีผลงานแสดงตามมา ทั้งภาพยนตร์ ละคร งานพิธีกร งานโฆษณา และงานร้องเพลง
ชีวิตส่วนตัว

ชุติมา จดทะเบียนสมรสกับ พิธา ลิ้มเจริญรัตน์ นักธุรกิจและนักการเมือง  เมื่อวันที่ 5 พฤษภาคม พ.ศ. 2555 โดยมีลูกสาว 1 คน ชื่อเล่น "น้องพิพิม" ชื่อจริง "พิพิม ลิ้มเจริญรัตน์" เกิดเมื่อวันที่ 18 มีนาคม พ.ศ. 2559 โดยทั้งคู่ได้ หย่าร้างเมื่อปี พ.ศ. 2561
ผลงาน > ภาพยนตร์

ผลงานแสดงภาพยนตร์ทั้งหมดสร้างโดย จีทีเอช
ซีซันส์เชนจ์ เพราะอากาศเปลี่ยนแปลงบ่อย (2549) รับบท อ้อม แสดงคู่กับ วิทวัส สิงห์ลำพอง
ปิดเทอมใหญ่ หัวใจว้าวุ่น (2551) รับบท ซี แสดงคู่กับ รัชชุ สุระจรัส
Dear Galileo หนีตามกาลิเลโอ (2552) รับบท เชอรี่ แสดงร่วมกับ จรินทร์พร จุนเกียรติ, เรย์ แมคโดนัลด์
รัก 7 ปี ดี 7 หน (2555) รับเชิญในตอน 21/28
กระท่อมผีป่า ภาพยนตร์ในโครงการเทิดเกล้า (2555) รับบท หลิว แสดงคู่กับ อารักษ์ อมรศุภสิริ
คิดถึงวิทยา (2557) รับบท น้ำ แสดงคู่กับ วิทวัส สิงห์ลำพอง (รับเชิญ)
ผลงาน > ละครโทรทัศน์

| ปี พ> ศ | เรื่อง | รับบทเป็น | ออกอากาศ |
| --- | --- | --- | --- |
| 2550 | รักต้องซ่อม | ปอถัก | ช่อง 5 |
| 2553 | บันทึกกรรม ตอน แผ่นผีมีกรรม | นิ้ง (คนขายแผ่นผี) | ช่อง 3 |
| 2553 | ละครพิเศษ เรื่อง ประชาธิปไตยยูไนเต็ด | จูน | ช่อง 3 |
| 2561 | Love By Chance บังเอิญรัก | นัท | จีเอ็มเอ็ม 25 |
| 2563 | Mother เรียกฉันว่า...แม่ | ทราย | ไลน์ทีวี,พีพีทีวี,จีเอ็มเอ็ม 25 |
| 2565 | The Rhythm of Life จังหวะชีวิตลิขิตฝัน | ครูอิ๊งค์ | ไทยพีบีเอส |
| 2565 | Bad Guys ล่าล้างเมือง | เคท | ทรูโฟร์ยู |
| 2565 | เมียหลวง | อนงค์นารถ | WeTV,ช่อง 8 |
| 2566 | Club Friday The Series Love & Belief ความรักกับความเชื่อ ตอน มือที่สาม | ออย | ช่องวัน |
| 2566 | Analog Squad ทีมรักนักหลอก | ลิลลี่ | Netflix  |
ผลงาน > โฆษณาโทรทัศน์

โค้ก คู่กับ วิทวัส สิงห์ลำพอง
ลอริเอะ คู่กับ ยุวนาถ อาระยานิมิตสกุล
ซิตร้า
ทรอสเจล
ขนมปาร์ตี้
มายมิ้นท์ คู่กับ รัชชุ สุระจรัส
ผลงาน > เพลง

อัลบั้ม : Special album inspiration from Seasons Change. CD และ VCD [2549]
ฤดูรัก - ต่าย
ยึกยัก - ต่าย, นาถ
วัดใจ - ต่าย, นาถ, บอล, ว่าน, พลุ
วันนั้น วันนี้ วันไหน - ต่าย, นาถ, บอล, ว่าน, พลุ
เพลงประกอบภาพยนตร์ซีรีส์เกาหลี เรื่อง คุณชายไฮโซกับคุณหนูโอท็อป : Stay By My Side (ภาคภาษาไทย) [2551]
เพลงประกอบภาพยนตร์เรื่อง หนีตามกาลิเลโอ : ตังเก (ร้องร่วมกับ สิงโต เดอะสตาร์ และ เต้ย จรินทร์พร) [2552]
เพลงใหม่ [ยังไม่กำหนดการวางแผงอย่างชัดเจน]
ผลงาน > มิวสิกวิดีโอ

พาย : เธอก็รู้
ฟาเรนไฮต์ (วงดนตรี) : น้ำตาคือคำตอบ
บอย พีซเมกเกอร์ : ฉันพร้อม
อิ๊คคิว : เสียงบ่นของคนเหงา
ดา เอ็นโดรฟิน : อยากรักต้องไม่กลัวคำว่าเสียใจ (เพลงประกอบภาพยนตร์ รัก 7 ปี ดี 7 หน)
ผลงาน > คอนเสิร์ต

STAR THEQUE GTH 11 ปีแสงคอนเสิร์ต
ผลงาน > ต่างประเทศ

ประเทศจีน (เกาะไต้หวัน) : ภาพยนตร์โฆษณา ลอริเอะ
รางวัล

| ปี พ> ศ. | รางวัล | สาขา | ผล | ภาพยนตร์ |
| --- | --- | --- | --- | --- |
| 2549 | คมชัดลึกอวอร์ด | นักแสดงนำหญิงยอดเยี่ยม | ได้รับรางวัล | Seasons Change   เพราะอากาศเปลี่ยนแปลงบ่อย |
| 2549 | เฉลิมไทยอวอร์ด | นักแสดงหญิงในบทนำจากภาพยนตร์ไทยแห่งปี | ได้รับคะแนนสูงสุด | Seasons Change   เพราะอากาศเปลี่ยนแปลงบ่อย |
| 2549 | รางวัลพระราชทานพระสุรัสวดี | นักแสดงนำหญิงยอดเยี่ยม | ได้รับรางวัล | Seasons Change   เพราะอากาศเปลี่ยนแปลงบ่อย |
| 2549 | รางวัลสุพรรณหงส์ | นักแสดงนำหญิงยอดเยี่ยม | เสนอชื่อเข้าชิง | Seasons Change   เพราะอากาศเปลี่ยนแปลงบ่อย |
| 2549 | รางวัลชมรมวิจารณ์บันเทิง | นักแสดงนำหญิงยอดเยี่ยม | เสนอชื่อเข้าชิง | Seasons Change   เพราะอากาศเปลี่ยนแปลงบ่อย |
| 2552 | คมชัดลึกอวอร์ด | นักแสดงนำหญิงยอดเยี่ยม | เสนอชื่อเข้าชิง | หนีตามกาลิเลโอ |
| 2552 | สตาร์พิคส์อวอร์ด | นักแสดงนำหญิงยอดเยี่ยม | เสนอชื่อเข้าชิง | หนีตามกาลิเลโอ |
| 2552 | เฉลิมไทยอวอร์ด | นักแสดงหญิงในบทนำจากภาพยนตร์ไทยแห่งปี | เสนอชื่อเข้าชิง | หนีตามกาลิเลโอ |
| 2552 | รางวัลสุพรรณหงส์ | นักแสดงนำหญิงยอดเยี่ยม | เสนอชื่อเข้าชิง | หนีตามกาลิเลโอ |
| 2552 | รางวัลชมรมวิจารณ์บันเทิง | นักแสดงนำหญิงยอดเยี่ยม | เสนอชื่อเข้าชิง | หนีตามกาลิเลโอ |
แหล่งข้อมูลอื่น

เว็บไซต์แฟนคลับ เก็บถาวร 2010-10-11 ที่ เวย์แบ็กแมชชีน
ชุติมา ทีปะนาถ ที่อินสตาแกรม
| ด ค กรางวัลคมชัดลึก อวอร์ด สาขานักแสดงนำหญิงยอดเยี่ยมประเภทภาพยนตร์ |
| --- | --- |
2547–2550:  แอน ทองประสม (2547)  วรนุช วงษ์สวรรค์ (2548)  ชุติมา ทีปะนาถ (2549)  สินจัย เปล่งพานิช (2550) 
2551–2562:  อัญชลี สายสุนทร (2551)  ศิริน หอวัง (2552)  เฌอมาลย์ บุญยศักดิ์ (2553)  เปาวลี พรพิมล (2554)  เพ็ญพักตร์ ศิริกุล (2555)  พัชชา พูนพิริยะ (2556)  เจนสุดา ปานโต (2557)  ดาวิกา โฮร์เน่ (2558)  ดาวิกา โฮร์เน่ (2559)  วริศรา ยู (2561)  ชุติมณฑน์ จึงเจริญสุขยิ่ง (2562) 
2563–2573:  ษริกา สารทศิลป์ศุภา (2563)  นริลญา กุลมงคลเพชร (2564)
นักวิทยุสมัครเล่น

"นักวิทยุสมัครเล่น" ภาษาอังกฤษเรียกว่า "amateur radio operator" หมายถึงบุคคลที่ได้รับใบอนุญาตการเป็นนักวิทยุสมัครเล่นจากรัฐบาลหรือจากผู้ที่มีอำนาจของแต่ละประเทศ นักวิทยุสมัครเล่นจะใช้อุปกรณ์ต่างๆ ในสถานีของนักวิทยุสมัครเล่นสำหรับติดต่อสื่อสารระหว่างนักวิทยุสมัครเล่นที่ได้รับอนุญาตเช่นเดียวกัน รวมทั้งใช้ความถี่ที่กำหนดให้เฉพาะกิจการวิทยุสมัครเล่นเท่านั้น ซึ่งการใช้งานจะต้องเป็นตามเงื่อนไขที่ได้รับอนุญาต นักวิทยุสมัครเล่นจะได้รับการกำหนดสัญญาณเรียกขาน เพื่อระบุตัวตนในการติดต่อสื่อสาร ปัจจุบันมีนักวิทยุสมัครเล่นทั่วโลกประมาณ 3 ล้านคน
นักวิทยุสมัครเล่นมักเรียกตัวเองว่า "ham" สำหรับที่มาของคำว่า "ham" นั้นยังเป็นที่ถกเถียงกันอยู่ว่าเริ่มใช้ตั้งแต่เมื่อใด และนักวิทยุสมัครเล่นมักจะเรียกหรือกล่าวถึงนักวิทยุสมัครเล่นที่เสียชีวิตว่า "silent key"
ข้อมูลสถิตินักวิทยุสมัครเล่น

| ประเทศ | จำนวนนักวิทยุสมัครเล่น | จำนวนต่อเปอร์เซ็นประชากร | ปีที่รายงาน (ค> ศ.) | อ้างอิง |
| --- | --- | --- | --- | --- |
|  สหรัฐ | 779,545 | 0.233 | 2021 |  |
|  ญี่ปุ่น | 381,899 | 0.304 | 2021 |  |
|  จีน | 150,000 | 0.010 | 2019 |  |
|  สหราชอาณาจักร | 75,660 | 0.114 | 2018 |  |
|  แคนาดา | 70,198 | 0.187 | 2018 |  |
|  สาธารณรัฐจีน | 68,692 | 0.296 | 1999 |  |
|  ไทย | 65,606 | 0.100 | 2022 |  |
|  เยอรมนี | 63,070 | 0.073 | 2019 |  |
|  สเปน | 58,700 | 0.127 | 1999 |  |
|  เกาหลีใต้ | 42,632 | 0.082 | 2012 |  |
|  รัสเซีย | 38,000 | 0.026 | 1993 |  |
|  บราซิล | 32,053 | 0.016 | 1997 |  |
|  อิตาลี | 30,000 | 0.049 | 1993 |  |
|  อินโดนีเซีย | 27,815 | 0.011 | 1997 |  |
|  ฝรั่งเศส | 13,500 | 0.019 | 2022 |  |
|  ยูเครน | 17,265 | 0.037 | 2000 |  |
|  อาร์เจนตินา | 16,889 | 0.042 | 1999 |  |
|  โปแลนด์ | 13,600 | 0.035 | 2020 |  |
|  ออสเตรเลีย | 15,068 | 0.059 | 2020 |  |
|  อินเดีย | 15,679 | 0.001 | 2000 |  |
|  สวีเดน | 12,859 | 0.114 | 2021 |  |
|  เนเธอร์แลนด์ | 12,582 | 0.07 | 2018 |  |
|  มาเลเซีย | 10,509 | 0.04 | 2016 |  |
|  เดนมาร์ก | 9,079 | 0.152 | 2022 |  |
|  สโลวีเนีย | 6,500 | 0.317 | 2000 |  |
|  ออสเตรีย | 6,930 | 0.077 | 2022 |  |
|  นิวซีแลนด์ | 6,000 | 0.12 | 1994 |  |

|  แอฟริกาใต้ | 6,000 | 0.012 | 1994 |  |
|  นอร์เวย์ | 6,818 | 0.125 | 2022 |  |
|  เช็กเกีย | 5,327 | 0.05 | 2022 |  |
|  ฟินแลนด์ | 5,000 | 0.090 | 2016 |  |
|  เซอร์เบีย | 3,962 | 0.056 | 2020 |  |
|  โรมาเนีย | 3,527 | 0.018 | 2017 |  |
|  ไอร์แลนด์ | 1,945 | 0.039 | 2020 |  |
|  เอสโตเนีย | 700 | 0.052 | 2020 |  |
คุณลักษณะทั่วไปของนักวิทยุสมัครเล่น

มีไม่กี่ประเทศที่ได้บันทึกเกี่ยวกับคุณลักษณะของนักวิทยุสมัครเล่นไว้ นอกจากจำนวนของนักวิทยุสมัครเล่นเท่านั้น นักวิทยุสมัครเล่นส่วนใหญ่จะอยู่ในประเทศเหล่านี้ ได้แก่ ญี่ปุ่น สหรัฐอเมริกา ไทย เกาหลีใต้ และสหภาพยุโรป มีเพียง 2 ประเทศเท่านั้นที่ไม่อนุญาตให้ประชาชนทั่วไปเป็นนักวิทยุสมัครเล่น คือ เยเมน และ เกาหลีเหนือ ในบางประเทศก็เป็นการยากที่ประชาชนทั่วไปจะได้รับอนุญาตเนื่องจากค่าใบอนุญาตที่สูงมาก ในบางประเทศก็อนุญาตให้ชาวต่างชาติด้วย ซึ่งมีจำนวนน้อยที่นักวิทยุสมัครเล่นจะได้รับอนุญาตในหลายๆ ประเทศพร้อมกัน
ธรรมเนียม > ผู้เสียชีวิต

สำหรับนักวิทยุสมัครเล่นที่เสียชีวิตนั้น ในภาษาของนักวิทยุสมัครเล่นจะใช้คำว่า Silent Key ใช้ตัวย่อคือ SK ในการกล่าวถึงโดยให้ความเคารพ
สำหรับที่มานั้นมาจากในอดีตจะมีการส่งรหัส  "SK" (หรือ "VA") ในการส่งสัญญาณเป็นรหัสสุดท้ายก่อนจะสิ้นสุดการส่งสัญญาณจากสถานีและปิดเครื่องส่งสัญญาณ จึงมีการนำมาใช้ต่อท้าสัญญาณเรียกขานของนักวิทยุสมัครเล่นที่ได้เสียชีวิตไปแล้ว เสมือนกับการได้ส่งสัญญาณครั้งสุดท้ายก่อนจากไป
ดูเพิ่ม

สถานีย่อยวิทยุสมัครเล่น
ทางหลวงรัฐ

ทางหลวงรัฐ (เทียบเท่ากับ ทางหลวงจังหวัด ทางหลวงชนบท หรือ ทางหลวงท้องถิ่น) มีความหมายหลายอย่าง ได้แก่
ในประเทศที่ประกอบไปด้วยรัฐหลาย ๆ รัฐ (เช่น ประเทศออสเตรเลีย อินเดีย เม็กซิโก และสหรัฐอเมริกา) หรือจังหวัด (เช่น ประเทศแคนาดา และประเทศจีน) "ทางหลวงรัฐ" มักหมายถึง ถนนที่รัฐหรือจังหวัดเป็น "ผู้กำหนดหมายเลข" ซึ่งมีฐานะต่ำกว่าหมายเลขของทางหลวงแห่งชาติ (หมายเลขใช้ช่วยในการนำทาง และอาจจะบ่งบอกถึงเจ้าของผู้กำกับดูแลเส้นทางหรือไม่ก็ได้) หรือหมายถึง ถนนที่รัฐหรือจังหวัดเป็น "ผู้กำกับดูแล" แม้จะเป็นทางหลวงที่กำหนดหมายเลขให้เป็นทางหลวงแห่งชาติ หรือทางหลวงรัฐที่ไม่ได้กำหนดหมายเลขก็ตาม
ในบางประเทศ อย่างเช่น ประเทศนิวซีแลนด์ คำว่า "รัฐ" ถูกใช้ในความหมายของคำว่าชาติ กล่าวคือ ทางหลวงรัฐจะเป็นถนนที่กำกับดูแลและกำหนดหมายเลขโดยรัฐบาลแห่งชาติ มากกว่าที่จะเป็นถนนของหน่วยงานท้องถิ่น
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ State roads
นาวาเอก

| 0 | 1 | 2 |
| --- | --- | --- |
ยศทหารที่พบทั่วไป
| ทหารบก | ทหารเรือ | ทหารอากาศ |
นายทหารชั้นสัญญาบัตร
| จอมพล | จอมพลเรือ | จอมพลอากาศ |
| พลเอก | พลเรือเอก | พลอากาศเอก |
| พลโท | พลเรือโท | พลอากาศโท |
| พลตรี | พลเรือตรี | พลอากาศตรี |
| พลจัตวา | พลเรือจัตวา | พลอากาศจัตวา |
| พันเอก | นาวาเอก | นาวาอากาศเอก |
| พันโท | นาวาโท | นาวาอากาศโท |
| พันตรี | นาวาตรี | นาวาอากาศตรี |
| ร้อยเอก | เรือเอก | เรืออากาศเอก |
| ร้อยโท | เรือโท | เรืออากาศโท |
| ร้อยตรี | เรือตรี | เรืออากาศตรี |
นายทหารชั้นประทวน
| จ่าสิบเอก | พันจ่าเอก | พันจ่าอากาศเอก |
| จ่าสิบโท | พันจ่าโท | พันจ่าอากาศโท |
| จ่าสิบตรี | พันจ่าตรี | พันจ่าอากาศตรี |
พลอาสาสมัครและทหารเกณฑ์ 
| สิบเอก | จ่าเอก | จ่าอากาศเอก |
| สิบโท | จ่าโท | จ่าอากาศโท |
| สิบตรี | จ่าตรี | จ่าอากาศตรี |
| พลทหาร | พลทหารเรือ | พลทหารอากาศ |
ยศนาวาเอกที่ปลอกแขนของราชนาวี ณ งาน HMNB Clyde เดือนมกราคม พ.ศ. 2556
นาวาเอก (คำย่อ: น.อ.) เป็นยศทางกองทัพเรือที่ถูกใช้สำหรับราชนาวีที่มีการพูดภาษาอังกฤษมากที่สุด เมื่อเทียบกับกองทัพบกยศนี้เทียบได้กับยศพันเอก และเทียบกับกองทัพอากาศจะได้ยศนาวาอากาศเอก ในรหัสยศเนโท ยศนาวาเอกจะใช้รหัส OF-5 แม้ทางกองทัพสหรัฐจะใช้เป็นรหัสยศ O-6
บางครั้งถูกเรียกชื่อยศนี้ว่า "ship-of-the-line captain" (เช่น ฝรั่งเศส, อาร์เจนตินา, สเปน), "captain of sea and war" (เช่น โปรตุเกส), "captain at sea" (เช่น เยอรมนี, เนเธอร์แลนด์) และ "captain of the first rank" (รัสเซีย)
สมุดภาพ

ไทย นาวาเอก
สหราชอาณาจักร และแคนาดา
อียิปต์
อิสราเอล Aluf-Mishne
เฮเลนนิก Ploiarchos
โปแลนด์ Komandor
สเปน Capitán de navío of the Armada Española และอาร์เจนตินา Armada República Argentina
สหรัฐ
เยอรมนี Kapitän zur See
เนเธอร์แลนด์ kapitein-ter-zee
ฝรั่งเศส Capitaine de vaisseau
รัสเซีย Kapitan of the 1st rank
อิหร่าน
ยูเครน Kapitan of the 1st rank
ดูเพิ่ม

นาวาเอกพิเศษ (Senior captain)
ทอง 10

| ทอง 10 |
| --- | --- |
ประเภท: แอ็คชั่น แฟนตาซี-ผจญภัย
สร้างโดย: บริษัท บางกอก ออดิโอ วิชั่น จำกัด
เขียนโดย: ภูเขา
กำกับโดย: ฉลอง ภักดีวิจิตร
แสดงนำ: อนุวัฒน์ ชูเชิดรัตนา รังสิโรจน์ พันธุ์เพ็ง ศรัณย่า ชุณหศาสตร์ ศรศิลป์ มณีวรรณ์ กุมภ์ ทองพุทธรักษ์ ศุภวัฒน์ อ่ำประสิทธิ์
ดนตรีแก่นเรื่องเปิด: 'ทอง 10' ขับร้องโดย แก้วกาญจน์ ชื่นเป็นนิจ
ดนตรีแก่นเรื่องปิด: 'หลงทาง' ขับร้องโดย แก้วกาญจน์ ชื่นเป็นนิจ
ภาษาต้นฉบับ: ไทย
จำนวนตอน: 16 ตอน
การผลิต
ผู้อำนวยการผลิต: คณะกรรมการพิจารณาการผลิตละครโทรทัศน์
สถานที่ถ่ายทำ: ไทย
ความยาวตอน: 130 นาที
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: 27 กุมภาพันธ์ พ.ศ. 2559
ทอง 10 เป็นละครโทรทัศน์ไทย สร้างครั้งแรกปี พ.ศ. 2559 บทประพันธ์โดย ภูเขา กำกับการแสดงโดย ฉลอง ภักดีวิจิตร นำแสดงโดย อนุวัฒน์ ชูเชิดรัตนา,รังสิโรจน์ พันธุ์เพ็ง,ศรัณย่า ชุณหศาสตร์,ศรศิลป์ มณีวรรณ์, กุมภ์ ทองพุทธรักษ์ และนักแสดงอีกคับคั่ง พร้อมด้วยการกลับสู่จอแก้วของอดีตนักแสดงนำสังกัดช่อง 7 ศุภวัฒน์ อ่ำประสิทธิ์ ที่กลับมาเล่นละครให้ช่อง 7 อีกครั้งในรอบ 14 ปี
นักแสดง

อนุวัฒน์ ชูเชิดรัตนา  รับบท  คิน
รังสิโรจน์ พันธุ์เพ็ง  รับบท  ภูผา
ศรัณย่า ชุณหศาสตร์  รับบท  เพียงมาศ
ศรศิลป์ มณีวรรณ์  รับบท  เคียวโกะ
กุมภ์ ทองพุทธรักษ์ รับบท  กะยอ
กมลวรรณ ศรีวิไล  รับบท  มดแดง
กรุง ศรีวิไล  รับบท  นายพลลี
ศุภวัฒน์ อ่ำประสิทธิ์  รับบท  ลุงจอห์น
ปนัดดา โกมารทัต  รับบท  ซอซอ
ฤทธิ์ ลือชา  รับบท  เฒ่าลิ้นดำ
พงศนารถ วินศิริ  รับบท  ชนะชัย
พิพัฒน์พล โกมารทัต  รับบท  ทาเคชิ
วิชิตพล ไล่ศัตรูไกล  รับบท  โยชิ/ตาผีบ้า
คริส คุณานุกรณ์  รับบท  ไรอัล
ซินดี้ พอร์ตเตอร์  รับบท  โอลิเวีย
ริญญารัตน์ วัชรโรจน์สิริ  รับบท  จันดี
กรกฎ ธนภัทร  รับบท  พรานดำ
กวิน ธนภัทร  รับบท  เคนตะ
ยุพข่าน งามสมชาติ  รับบท  ตาเผ่
จรินทร์ พรหมรังสี  รับบท  ยาฮู
ตุ้มเม้ง เถิดเทิง  รับบท  หนูหริ่ง
วินปกรณ์ ครุฑแก้ว  รับบท หัวหน้าโจร
เพลงประกอบละคร

ทอง 10 (เพลงเปิด) ขับร้องโดย แก้วกาญจน์ ชื่นเป็นนิจ
หลงทาง (เพลงปิด) ขับร้องโดย แก้วกาญจน์ ชื่นเป็นนิจ
แหล่งข้อมูลอื่น

เรื่องย่อละคร ทอง 10 : newsplus เก็บถาวร 2014-12-24 ที่ เวย์แบ็กแมชชีน
ข่าวล่าสุด ทอง 10 :9poto[ลิงก์เสีย]
ทอง 10 ที่สยามโซน
Thong10 ที่อินเทอร์เน็ตมูวีเดตาเบส
นกแซงแซวหงอนขน

| นกแซงแซวหงอนขน |
| --- | --- |

นกเต็มวัยในประเทศสิงคโปร์
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Passeriformes
วงศ์:: Dicruridae
สกุล:: Dicrurus
สปีชีส์:: D.  hottentottus
ชื่อทวินาม
Dicrurus hottentottus (Linnaeus, 1766)

นกแซงแซวหงอนขน (Hair-crested Drongo) เป็นนกชนิดหนึ่งในวงศ์นกแซงแซว มีการกระจายพันธุ์จากประเทศอินเดียและประเทศภูฏานพาดผ่านอินโดจีน ไปถึงประเทศจีน, ประเทศอินโดนีเซีย, และประเทศบรูไน นกมีลักษณะปากเล็กเรียวแหลมและโค้ง หน้าผากมีขนเป็นเส้นยาว ปลายหางบานออกและโค้งขึ้น ลำตัวสีดำ หัวสีดำเหลือบน้ำเงิน
นัมบะ

| นัมบะ |
| --- | --- |
ย่าน (โชโจ)
ทิวทัศน์ยามค่ำคืนในนัมบะ

นัมบะ
พิกัด:  34°39′56.91″N 135°30′3.84″E﻿ / ﻿34.6658083°N 135.5010667°E﻿ / 34.6658083; 135.5010667
ประเทศ:  ญี่ปุ่น
จังหวัด:  จังหวัดโอซากะ
เทศบาล:  นครโอซากะ
เขต (คุ): ชูโอ, นานิวะ
พื้นที่
 • ทั้งหมด: 0.167782399 ตร.กม. (0.064781146 ตร.ไมล์)
ประชากร (31 มีนาคม 2019)
 • ทั้งหมด: 164 คน
 • ความหนาแน่น: 980 คน/ตร.กม. (2,500 คน/ตร.ไมล์)
เขตเวลา: UTC+9 (เวลามาตรฐานญี่ปุ่น)
รหัสไปรษณีย์: 542-0076
รหัสพื้นที่: 06
ทะเบียนพาหนะ: なにわ (นานิวะ)
สถานีรถไฟนังไกสถานีนัมบะ และ ห้างสรรพสินค้าทากาชิยามะ
นัมบะ (ญี่ปุ่น: 難波; โรมาจิ: Nanba) เป็นย่านหนึ่งของเมืองโอซากะ ในประเทศญี่ปุ่น เป็นใจกลางของบริเวณที่เรียกว่า มินามิ (ตอนใต้) ของโอซากะ คำว่า นัมบะ สันนิษฐานว่ากร่อนมาจากชื่อเดิมของโอซากะคือ นานิวะ นัมบะเป็นที่รู้จักในฐานะเป็นศูนย์กลางการคมนาคมทางตอนใต้ของโอซากะ โดยมีสถานีรถไฟของเจอาร์ คินเต็ตสึ นังไก และสามเส้นทางหลักของรถไฟฟ้าใต้ดินโอซากะตั้งอยู่ที่นี่
นัมบะมีสถานที่หลายแห่งที่เป็นสัญลักษณ์ของโอซากะ ไม่ว่าจะเป็นป้ายโฆษณาของกูลิโกะและปูยักษ์ ตั้งอยู่ที่คลองโดตมโบริในนัมบะ นัมบะยังขึ้นชื่อในเรื่องของความบันเทิง มีบาร์ ร้านอาหาร ไนท์คลับ ร้านเกม และปาจิงโกะตั้งอยู่มากมายที่นี่ และยังมีชื่อเสียงในด้านการช็อปปิ้ง มีห้างสรรพสินค้าทะคะชิมะยะและห้างสรรพสินค้าบริเวณชั้นใต้ดินสถานีนัมบะอีกด้วย นอกจากนี้ สวนนัมบะ เป็นพื้นที่พัฒนาใหม่ในย่านนี้ โดยมีตึกสูงตั้งอยู่เรียงราย เรียว่า "อุทยานตึกระฟ้า"
สถานีรถไฟ > สถานีนัมบะ

รถไฟนังไก
รถไฟใต้ดินโอซากะ
สถานีรถไฟ > สถานีเจอาร์นัมบะ

รถไฟเจอาร์เวสต์
สถานีรถไฟ > สถานีโอซากะนัมบะ

รถไฟคินเทตสึ
รถไฟฮันชิน
↑  "大阪府大阪市中央区の町丁・字一覧". 人口統計ラボ. สืบค้นเมื่อ 2019-10-04.
↑  "住民基本台帳人口・外国人人口". 大阪市. 2019-07-26. สืบค้นเมื่อ 2019-10-04.
↑  "難波の郵便番号". 日本郵便. สืบค้นเมื่อ 2019-08-15.
↑  "市外局番の一覧". 総務省. สืบค้นเมื่อ 2019-06-24.
ท็อปออฟเดอะป็อปส์

| ท็อปออฟเดอะป็อปส์ |
| --- | --- |

ประเภท: ชาร์ตเพลง
สร้างโดย: จอห์นนี่ สจ๊วต
แสดงนำ: เฟิร์น คอทต้น (2004–ปัจจุบัน) เร็กกี้ เยตส์
ดนตรีแก่นเรื่องเปิด: 
จำนวนตอน: 2210 (ถึง 25 ธันวาคม ค.ศ. 2009)
การผลิต
ความยาวตอน: 30–60 นาที
ออกอากาศ
เครือข่าย: บีบีซีวัน (1965 -2005, 2006–ปัจจุบัน) บีบีซีทู (2005-2006)
ออกอากาศ: 1 มกราคม ค.ศ. 1964 – 30 กรกฎาคม ค.ศ.  2006
ท็อปออฟเดอะป็อปส์ (Top of the Pops) หรือเรียกย่อๆว่า TOTP เป็นรายการชาร์ตเพลงในอังกฤษออกฉายครั้งแรกทางช่องบีบีซี ตั้งแต่ 1 มกราคม ค.ศ. 1964 จนออกอากาศในตอนสุดท้ายเมื่อวันที่ 30 กรกฎาคม ค.ศ.  2006 โดยรายการในแต่ละสัปดาห์จะมีการแสดงของศิลปินที่มียอดขายดีที่สุดประจำสัปดาห์ กับการรายงานผลซิงเกิลประจำสัปดาห์นั้น นอกจากนั้นจะมีรายการตอนพิเศษในวันคริสต์มาสที่จะเป็นสุดยอดซิงเกิลขายดีประจำปี
แหล่งข้อมูลอื่น

http://www.bbc.co.uk/totp
http://www.imdb.com/title/tt0139803/
http://www.tv.com/show/8566/summary.html เก็บถาวร 2009-04-28 ที่ เวย์แบ็กแมชชีน
น้ำประปา

น้ำก๊อก
น้ำประปา หรือ น้ำก๊อก หมายถึง น้ำที่จ่ายผ่านก๊อกน้ำ วาล์วจ่ายน้ำ ในหลายประเทศ น้ำประปามักจะมีคุณภาพเทียบเท่าน้ำดื่ม น้ำประปามักใช้สำหรับการดื่ม ทำอาหาร ซักผ้า และล้างห้องน้ำ น้ำประปาในร่มกระจายผ่าน "ระบบประปาภายในอาคาร" ซึ่งมีมาตั้งแต่สมัยโบราณ แต่มีให้คนเพียงไม่กี่คนจนถึงช่วงครึ่งหลังของคริสต์ศตวรรษที่ 19 เมื่อเริ่มแพร่หลายในประเทศที่พัฒนาแล้วในปัจจุบัน น้ำประปากลายเป็นเรื่องปกติในหลายภูมิภาคในช่วงศตวรรษที่ 20 และปัจจุบันส่วนใหญ่ยังขาดในหมู่คนยากจน โดยเฉพาะอย่างยิ่งในประเทศกำลังพัฒนา
หน่วยงานของรัฐมักเป็นผู้ควบคุมคุณภาพของน้ำประปา วิธีการทำน้ำให้บริสุทธิ์ภายในครัวเรือน เช่นการกรองน้ำ การต้ม หรือการกลั่น สามารถใช้ในการบำบัดการปนเปื้อนของจุลินทรีย์ในน้ำประปาเพื่อปรับปรุงความสามารถในการดื่ม การประยุกต์ใช้เทคโนโลยี (เช่น โรงบำบัดน้ำเสีย) ที่เกี่ยวข้องกับการจัดหาน้ำสะอาดให้กับบ้านเรือน ภาคธุรกิจ และอาคารสาธารณะ เป็นสาขาย่อยที่สำคัญของวิศวกรรมสุขาภิบาล
การก่อกำเนิดประปาในประเทศไทย

เมื่อพระบาทสมเด็จพระจุลจอมเกล้าเจ้าอยู่หัว เสด็จประพาสยุโรป 2 ครั้ง มีพระราชดำริว่า กรุงเทพฯ น่าจะมีน้ำสะอาดสำหรับดื่มและใช้ เมื่อวันที่ 16 พฤศจิกายน 2440 จึงทรงพระกรุณาโปรดเกล้าฯ ให้ตราพระราชกำหนดสุขาภิบาลขึ้น และจัดตั้งกรมสุขาภิบาลด้วย และได้ว่าจ้างช่างผู้ชำนาญการประปาจากฝรั่งเศส ชื่อ นายเดอลาม โฮเตียร์ และ นายแวนเดอไฮเด มาวางแผนการผลิตน้ำประปาซึ่งเขาได้เสนอความคิดหลายแนวทาง เช่น ควรนำน้ำดิบจากแม่น้ำเจ้าพระยามาทำน้ำประปา เพราะสะดวกและไม่ต้องลงทุนมาก ความคิดของทั้งสองคนนี้มีข้อขัดแย้งกันหลายอย่าง ต้องพิจารณากันกลายครั้ง ในที่สุด กระทรวงเกษตราธิการ ที่มีหน้าที่จัดการทดน้ำเพื่อการเพาะปลูก ก็เห็นชอบให้แมื่อน้ำจากแม่น้ำมาผลิต มีการผลิตน้ำสะอาดขึ้นแล้ว ได้โปรดเกล้าฯ ให้เรียก Water Supply ว่า “ ปรฺปา “ จากคำภาษาสันสกฤต (หรือ ปฺปา ในภาษาบาลี)
ประวัติของการบัญญัติศัพท์คำว่า การประปา นั้น จริง ๆ เคยจำ พระนามผู้บัญญัติได้ แต่นึกไม่ออก สับสนอยู่ว่าเป็นพระองค์ในสองพระองค์(นี่คือข้อเสียของคนแก่ อะไรที่คิดว่าจำได้ แล้วดันไม่จดเอาไว้ พอถึงเวลาจะใช้ดันนึกไม่ออก) ได้พยายามค้นคว้าต่อตามที่สัญญาไว้ก้หาไม่เจอ พบแค่ว่าในยุคแรกก่อนที่จะบัญญัติคำว่าประปาขึ้นใช้ มีการใช้คำอยู ๒ คำ คือ
การหาน้ำบริโภค (วอเตอร์เวิร์ค) กับ การหาน้ำใช้ (วอร์เตอร์สับไปล(weter supply)) และค้นพบข้อความที่เกี่ยวข้องจาก "รายงานการประปาสำหรับกรุงเทพมหานคร ของเจ้าพระยายมราช กราบบังคมทูล พระกรุณา" กับอีกแห่งหนึ่ง ใน "ประกาศการสร้างประปา" ข้อความตรงกันว่า
" กิจการอย่างนี้ ทรงพระกรุณาโปรดเกล้าฯ ให้เรียกตามภาษาสันสกฤต เพื่อให้เป็นคำสั้นว่า "การประปา"
น้ำประปามี การเติม สารเคมี ที่เรียกว่า คลอรีน เพื่อฆ่า เชื้อโรค น้ำประปาสามารถนำมาอุปโภค บริโภคได้
นักสืบซอมบี้

| นักสืบซอมบี้ |
| --- | --- |

ฮันกึล: 좀비탐정
ฮันจา: 좀비探偵
 
แนว: ตลก แฟนตาซี ความลึกลับ
สร้างโดย: KBS Drama Division
บทประพันธ์: แบค อึน-จิน
กำกับโดย: ชิม แจ-ฮยอน
นักแสดง:   ชเว จิน-ฮยอก   พัก จูฮย็อน  ควอน ฮวา-อุน 
ดนตรีโดย: โอเค จอง-ยอง
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 24
การผลิต
ผู้จัดละคร: กี มิน-ซู
ควบคุมงานสร้าง: พัก จี-ยอง คิม ดง-แร
ความยาวตอน: 70 นาที
บริษัทผู้ผลิต: RaemongRaein
ออกอากาศ
สถานีโทรทัศน์: KBS2
ออกอากาศ: 21 กันยายน ค.ศ. 2020 (2020-09-21) – 27 ตุลาคม ค.ศ. 2020 (2020-10-27)
นักสืบซอมบี้ (เกาหลี: 좀비탐정; ฮันจา: 좀비探偵; อาร์อาร์: Jombitamjeong) เป็นละครโทรทัศน์แฟนตาซีของเกาหลีใต้ นำแสดงโดย ชเว จิน-ซอก และ พัก จู-ฮย็อน ละครเรื่องนี้ผลิตโดย KBS Drama Production และ RaemongRaein ออกอากาศทางช่อง KBS2ตั้งแต่วันที่ 21 กันยายนถึง 27 ตุลาคม 2020 บอกเล่าเรื่องราวของซอมบี้และนักเขียนที่ร่วมมือกันเพื่อแก้ไขอาชญากรรม
เรื่องย่อ

คังมินโฮ (ชเว จิน-ฮยอก) ตื่นขึ้นมาและพบว่าเขาเป็นซอมบี้ที่ไม่มีความทรงจำเกี่ยวกับอดีตของเขาเลย เขาฝึกตัวเองให้เดินและพูดได้เหมือนมนุษย์ ปกปิดรอยแผลเป็นด้วยการแต่งหน้า และรับบทบาทเป็นนักสืบเอกชนคิมมูยัง ในขณะที่พยายามไขปริศนาในอดีตของเขา กง ซุน จี  (พัก จู-ฮยอน) เป็นอดีตนักข่าวสืบสวนที่ได้รับการว่าจ้างให้เป็นผู้ช่วยพาร์ทไทม์ในต้นสังกัดของ มูยอง เธอค้นพบความลับของซอมบี้ของ มูยอง และทั้งสองก็ร่วมมือกันเพื่อไขคดีอาชญากรรมและค้นพบความลึกลับเบื้องหลังการดำรงอยู่ของซอมบี้
ตัวละคร

ชเว จิน-ฮยอก รับบทเป็น คิมมูยอง
พัก จู-ฮยอน รับบทเป็น กงซอนจี
ควอน ฮวา-อุน รับบทเป็น ชาโดฮยอน
การผลิต

KBSเผยแพร่ภาพถ่ายจากการอ่านบทครั้งแรกเมื่อวันที่ 22 กรกฎาคม 2020 KBSเผยแพร่โปสเตอร์หลักของซีรีส์ที่มีนักแสดงทั้งหมด
รางวัลและการเสนอชื่อ

| ปี | รางวัล | หมวดหมู่ | ผู้รับ | ผลลัพธ์ | อ้างอิง |
| --- | --- | --- | --- | --- | --- |
| 2020 | 18th KBS Entertainment Awards | Best Challenge Award | ซอบบี้นักสืบ | ชนะ |  |
แหล่งข้อมูลอื่น

เว็บไซต์ทางการ (ในภาษาเกาหลี)
เว็บไซต์ทางการผลิต (ในภาษาเกาหลี)
นักสืบซอมบี้ ที่อินเทอร์เน็ตมูวีเดตาเบส
นักสืบซอมบี้ ที่ฮันซีเนมา
ทอง ตรีธารา

| ทอง ตรีธารา |
| --- | --- |
เกิด: 27 มีนาคม พ.ศ. 2495 (72 ปี)
อาจารย์ทอง ตรีธารา เกิดวันที่ 27 มีนาคม พ.ศ. 2495 ที่อำเภอบางบาล จังหวัดพระนครศรีอยุธยา ประเทศไทย เป็นผู้ฝึกสอนมวยไทยและเป็นอดีตนักมวยไทย เป็นที่รู้จักในฐานะหนึ่งในผู้ฝึกสอนมวยไทยรุ่นแรกในอเมริกา ผู้ก่อตั้งสถาบันมวยไทยในสปริงฟิลด์ รัฐมิสซูรี ใน พ.ศ. 2532 และสมาคมมวยไทยในสหรัฐอเมริกาในปีเดียวกันนี้ และดำรงตำแหน่งประธาน ในภายหลังกลายเป็นที่ปรึกษาทางเทคนิคมวยไทยสำหรับนิตยสารไฟท์เตอร์อินเตอร์เนชันแนล
ในสายอาชีพ

เกิดวันที่ 27 มีนาคม พ.ศ. 2495 ในอำเภอบางบาล จังหวัดพระนครศรีอยุธยา ได้พบกับศิลปะการต่อสู้ของไทยเป็นครั้งแรกเมื่อมีอายุได้ 12 ปี โดยมีลุงเป็นผู้ฝึกสอน อาจารย์ทองเข้าร่วมต่อสู้ในภาคกลางและภาคใต้ของประเทศไทย และได้รับชัยชนะมาได้ราว 22 ครั้ง วันที่ 5 พฤษภาคม พ.ศ. 2514 เมื่ออายุได้ 18 ปี อาจารย์ทองได้เดินทางสู่สหรัฐอเมริกา และได้ฝึกการต่อสู้อื่นที่มีชื่อเสียงแบบตะวันตกกับนักมวยสากลและแชมป์มวยไทยที่มีชื่อว่า นิยม ประเสริฐสม สถานที่ซึ่งได้ร่วมฝึกฝนอยู่ที่สถาบันมวยไทย ในฮอลลีวูด รัฐแคลิฟอร์เนีย
การเป็นผู้ฝึกสอน

จากการเก็บออมและจากการช่วยเหลือของชาวเวียดนาม ส่งผลให้นักต่อสู้อย่างทอง สามารถที่จะเปิดโรงเรียนของตัวเองในย่านดาวน์ทาวน์ ที่ลอสแอนเจลิส รัฐแคลิฟอร์เนีย ใน พ.ศ. 2522 ย้ายไปสปริงฟิลด์ รัฐมิสซูรี เริ่มต้นทำการสอนรวมทั้งส่งเสริมรายการมวยไทยเล็กๆ กระทั่งถึงปี พ.ศ. 2528
นักมวยที่ได้รับการฝึก

พุฒ ล้อเหล็ก
ผุดผาดน้อย วรวุฒิ
นิยม ประเสริฐสม
ซุปเปอร์แมน โอสถสภา
ชุมพวง ชมภูทอง
ยะสิน ลูกคลองตัน
อ๊อดน้อย ลูกพระบาท
จอมโหด ลูกคลองตัน
แหล่งข้อมูลอื่น

ARJARN TONG TRITHARA เก็บถาวร 2011-07-19 ที่ เวย์แบ็กแมชชีน (อังกฤษ)